છેલ્લાં દસ વર્ષમાં મુંબઈનું રિયલ એસ્ટેટ માર્કેટ ચાર ગણું વધી ગયું છે. ડિમાન્ડ અને પુરવઠાના સમીકરણ સિવાયનાં પણ ઘણાં કારણો આમાં મહત્વનો ભાગ ભજવે છે. નાઇટ ફ્રૅન્ક સર્વિસિસના નૅશનલ હેડ, રિસર્ચના સામંતક દાસના કહે છે, ‘મુંબઈ શહેર ફ્કત મુંબઈગરાઓને જ નહીં, વિશ્વભરના લોકોને રોકાણ કરવાની એક તક આપે છે. આ સ્થિતિને કારણે રોકાણકારોનું જૂથ પણ ભાવ વધારવામાં નિમિત્ત બને છે. મુંબઈમાં ઘર માત્ર ઉચ્ચ આવક ધરાવતા લોકો જ નહીં, જેમણે મિલ્ાકત એકઠી કરેલી છે એવા લોકો પણ ખરીદે છે. અનેક સમુદાયના લોકો જે સારું રળી શકે છે તેઓ મુંબઈની પ્રૉપર્ટીમાં સારોએવો પૈસો રોકે છે. મુંબઈ એક આર્થિક રાજધાની હોવાને કારણે પણ શ્રેષ્ઠ રોકાણની તક પૂરી પાડે છે. મુંબઈમાં વિકાસની તક ભરપૂર છે.’